Švietimo PATVIRTINTA

Trakų gimnazijos direktoriaus

2017 m. spalio 11 d. įsakymu Nr. V-141

**TRAKŲ GIMNAZIJOS**

**PAGALBOS TEIKIMO VAIKUI MODELIO TVARKOS APRAŠAS**

**I. SKYRIUS**

**BENDROSIOS NUOSTATOS**

1. Trakų gimnazijos pagalbos teikimo vaikui modelio aprašas (toliau – **Aprašas**) parengtas vadovaujantis:

1.1. Lietuvos Respublikos švietimo įstatymu;

1.2. Lietuvos Respublikos vaiko minimalios ir vidutinės priežiūros įstatymu;

1.3. Trakų gimnazijos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. gegužės 2 d. įsakymu Nr. V- 319;

1.4. Socialinės paramos mokiniams organizavimo ir teikimo Trakų rajono savivaldybės teritorijoje tvarkos aprašu, patvirtintu Trakų rajono savivaldybės tarybos 2015 m. lapkričio 5 d. Nr. S1-103.

2. Šis Aprašas reglamentuoja gimnazijos darbuotojų — logopedo, sveikatos priežiūros specialisto, soc. pedagogo, ikimokyklinės grupės auklėtojos, auklėtojos padėjėjos, priešmokyklinės grupės pedagogės, mokytojų, klasių vadovų ir gimnazijos vadovų veiklą, susijusią su vaiko socialinių, pedagoginių, psichologinių poreikių tenkinimu bei lygių galimybių sudarymu, leidžiančių didinti ugdymo(-si) veiksmingumą.

3. Aprašas nustato vaikų švietimo pagalbos organizavimą, formas ir rūšis, padedančias vaikui įgyvendinti teisę į ugdyma(si) ir lygias galimybes.

**4. Pagalbos tikslai**:

4.1. padėti įgyvendinti vaikų teisę į mokslą ir lygias galimybes;

4.2. užtikrinti veiksmingą vaikų ugdymą(si) gimnazijoje;

4.3. sudaryti prielaidas pozityviai socializacijai ir pilietinei brandai bei vaikų saugumui gimnazijoje.

5.**Pagalbos uždaviniai**:

5.1. užtikrinti vaikų saugumą gimnazijoje;

5.2. šalinti priežastis, dėl kurių vaikai negali lankyti gimnazijos;

5.3. užtikrinti vaikų ugdymą(si) pagal Trakų gimnazijos ikimokyklinio, priešmokyklinio, pradinio, pagrindinio, vidurinio ugdymo programas iki 8 metų;

5.4. kartu su tėvais (globėjais/rūpintojais) padėti vaikui pasirinkti ugdymo(-si) programą bei pasirengimo mokyklai pagal jų galias;

5.5. sudaryti sąlygas gabių vaikų ugdymui(-si);

5.6. padėti vaikui adaptuotis gimnazijoje;

5.7. teikti reikalingą psichologinę, socialinę pedagoginę, specialiąją pedagoginę pagalbą.

6. P**agalbos teikimo principai:**

6.1. lygios galimybės – kiekvienam vaikui užtikrinamas pagalbos prieinamumas;

6.2. visuotinumas – pagalba teikiama visiems vaikams, kuriems jos reikia;

6.3. kompleksiškumas – pagalba teikiama pagal poreikį kartu su kitomis švietimo sistemos pagalbos vaikui teikimo formomis;

6.4. decentralizacija — šeimos, visuomenės bei kitų institucijų dalyvavimas;

6.5. individualumas — pagalba teikiama atsižvelgiant į konkretaus vaiko problemas;

6.6. veiksmingumas — remiamasi profesionalia vadyba, tinkamais ir laiku priimtais sprendimais.

**II. SKYRIUS**

**PAGALBOS GAVĖJAI, TEIKĖJAI, FORMOS IR RŪŠYS**

7. Pagalbos gavėjai — gimnazijos ugdytiniai, darbuotojai, ugdytinių tėvai (globėjai/rūpintojai).

8. Švietimo pagalbos teikėjai – ikimokyklinių grupių auklėtojos, priešmokyklinės grupės pedagogė, mokytojai, klasių vadovai, logopedas, sveikatos priežiūros specialistas, soc. pedagogo, gimnazijos vadovai.

9. Švietimo pagalbos formos:

9.1. individualus darbas su vaiku:

9.1.1. turinčiu specialiųjų ugdymosi poreikių;

9.1.2. besiugdančio pagal Priešmokyklinio ugdymo bendrąją programą (jei kyla sunkumų);

9.1.3. besiugdančio pagal Trakų gimnazijos ikimokyklinio, priešmokyklinio, pradinio, pagrindinio, vidurinio ugdymo programas (itin gabūs vaikai);

9.1.4. iškilus individualioms problemoms.

9.2. darbas su grupe:

9.2.1. ugdymo dalyvių tarpusavio santykių reguliavimas;

9.2.2. konsultacijos;

9.2.3. darbas su gabiais vaikais;

9.2.4. psichologiniai ar sociologiniai tyrimai;

9.2.5. logopedo grupiniai užsiėmimai;

9.2.6. sveikatinimo veiklos vykdymas.

9.3. darbas su vaiko šeima ar jo atstovais pagal įstatymą:

9.3.1. pagalba sprendžiant problemas, trukdančias vaiko ugdymo(-si) procesui;

9.3.2. tėvų (globėjų/rūpintojų) ir lopšelio-darželio bendradarbiavimo stiprinimas.

9.4. darbas su gimnazijos bendruomene:

9.4.1. saugios aplinkos kūrimas ir palaikymas:

9.4.2. savivaldos aktyvinimas.

9.5. darbas su socialiniais partneriais, siekiant užtikrinti pagalbos veiksmingumą.

10. Pagalbos teikimo rūšys:

10.1. konsultavimas (vaiko, vaikų grupės, auklėtojų, tėvų (globėjų/rūpintojų) siekiant padėti išsiaiškinti ir suprasti tai, kas vyksta jų gyvenimo ir ugdymosi erdvėje, padedant ugdytis, naujai elgtis, geriau pažinti save);

10.2. ugdymo diferencijavimas vaikui ar vaikų grupei, siekiant sudaryti palankias sąlygas tiek gabių tiek ugdymosi problemų turinčių vaikų ugdymui;

10.3. socialinių ir gyvenimo įgūdžių formavimas — ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;

10.4. elgesio korekcija, socialiai priimtino elgesio modeliavimas;

10.5. pagalbos komandos telkimas gimnazijoje (esant reikalui, pasitelkiant šeimą bei socialinius partnerius), siekiant sėkmingai spręsti vaikų problemas.

**III. SKYRIUS**

**PAGALBOS TEIKIMO ORGANIZAVIMAS**

11. **Auklėtojas** teikia pagalbą savo grupės vaikams:

11.1. rūpinasi jų asmenybės ugdymu(-si) bei branda;

11.2. siekia pažinti vaikų poreikius, polinkius, interesus, gabumus, diferencijuoja ir individualizuoja ugdymo procesą;

11.3. domisi ir rūpinasi vaikų sveikata, jų sauga, puoselėja sveiką gyvenseną;

11.4. suteikia vaikui reikiamą pagalbą pastebėjus, kad jo atžvilgiu taikomas smurtas, prievarta, patyčios ar kitokio pobūdžio išnaudojimas;

11.5. bendradarbiauja su pagalbos vaikui, sveikatos priežiūros specialistais;

11.6. informuoja tėvus (globėjus/rūpintojus) apie iškylančias problemas;

11.7. padeda vaikui spręsti psichologines, socialines, bendravimo, ugdymo(si) ir kt. problemas;

11.8. stebi, analizuoja tėvų bei socialinės aplinkos poveikį ugdymui(-si).

12. **Pagalbos vaikui specialistai**(logopedas) teikia specialiąją pedagoginę pagalbą:

12.1. s**pecialioji pedagoginė pagalba** — teikiama, kai ją skiria gimnazijos Vaiko gerovės komisija ar PPT, tėvų (globėjų/rūpintojų) sutikimu.

12.1.1. specialiosios pedagoginės pagalbos mokiniams teikėjai – logopedas, psichologas, socialinis pedagogas.

12.1.2. specialioji pedagoginė ir specialioji pagalba vykdoma, kai Gimnazijos vaiko gerovės komisijos paskirtos specialiosios pagalbos gavėjų sąrašą, komisijos pirmininko suderintą su PPT, patvirtina mokyklos direktorius.

13. **Sveikatos priežiūros specialistas**—dirba bendradarbiaudamas su gimnazijos bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais:

13.1. teikia sveikatinimo veiklos metodines konsultacijas auklėtojoms, vaikams, jų tėvams (globėjams/rūpintojams) bei kaupia metodinę ir informacinę medžiagą vaikų sveikatos išsaugojimo ir stiprinimo klausimais;

13.2. teikia informaciją sveikatos išsaugojimo bei stiprinimo klausimais ir organizuoja šios informacijos sklaidą (gimnazijos stenduose, renginiuose, viktorinose ir pan.) gimnazijos bendruomenei;

13.3. inicijuoja ir dalyvauja gimnazijos sveikatinimo projektų (programų) rengime bei juos įgyvendinant;

13.4. teikia pagalbą mokiniams ugdant sveikos gyvensenos ir asmens higienos įgūdžius;  
13.5. dalyvauja organizuojant vaikų maitinimo priežiūrą, skatinant sveiką mitybą bei sveikos mitybos įgūdžių formavimą;

13.6. dalyvauja gimnazijos darbo grupėse, sprendžiančiose vaikų psichologines, adaptacijos ir socialines problemas.

14. **gimnazijos vaiko gerovės komisija:**

14.1. organizuoja ir koordinuoja prevencinį darbą, švietimo pagalbos teikimą vaikams, auklėtojoms, vaikų tėvams (globėjams/rūpintojams), saugios ir palankios vaiko ugdymui aplinkos kūrimą;

14.2. organizuoja švietimo programų pritaikymą vaikams, turintiems specialiųjų ugdymosi poreikių, atlieka vaiko specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

**IV. SKYRIUS**

**BAIGIAMOSIOS NUOSTATOS**

15 Pageidavimus, pasiūlymus dėl pagalbos vaikui teikimo vaiko tėvai (globėjai/rūpintojai) žodžiu ar raštu gali pareikšti gimnazijos direktoriui, direktoriaus pavaduotojui ugdymui, grupių auklėtojams, aptarti Trakų gimnazijos taryboje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_